laion/Wikipedia-Exotic huggingface dataset:
Midnight Marauders

Midnight Marauders (בעברית: שודדי חצות) הוא אלבום האולפן השלישי של א טרייב קולד קווסט. האלבום יצא לאור ב-9 בנובמבר 1993, על ידי חברת התקליטים ג'ייב רקורדס. הוא הוקלט באולפני Battery Studios, Platinum Island ו-Scorcerer Sound בניו יורק, והופק על ידי קיו-טיפ, סקף אנסלם, לארג' פרופסור ועלי שאהיד מוחמד. האלבום משלב ג'אז, פאנק, סול ורית'ם אנד בלוז ביחד עם היפ הופ. מבחינה ליריקלית האלבום בעל מודעות חברתית, בעל מחשבה חיובית ומציג מילים הומוריסטיות. האלבום זכה לרוב לביקורות טובות ממבקרים, ובשנים שאחריו קיבל הערכה גדולה מקהילת ההיפ הופ על ההפקה המיוחדת, הכימיה בין חברי הלהקה ועל ההשפעה שלו על הז'אנר, ונחשב על ידי חלק כאחד מאלבומי ההיפ הופ הכי טובים בכל הזמנים, בשנת 2020, דורג במקום ה-201 ברשימת "500 האלבומים הגדולים בכל הזמנים" המעודכנת של מגזין רולינג סטון. מידע על האלבום Midnight Marauders באתר MusicBrainz מידע על האלבום Midnight Marauders באתר AllMusic האלבום Midnight Marauders באתר Discogs האלבום Midnight Marauders באתר ספוטיפיי Release group “Midnight Marauders” by A Tribe Called Quest - MusicBrainz, musicbrainz.org באתר MusicBrainz A Tribe Called Quest - Midnight Marauders (באנגלית), נבדק ב-2022-03-02 באתר Discogs Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ג'ירפוקריקס

ג'ירפוקריקס (שם מדעי: Giraffokeryx) הוא סוג נכחד של יונק ממשפחת הג'ירפיים, שהתקיים בתת-היבשת ההודית ובשאר אירואסיה במהלך המיוקן לפני 14 עד 11 מיליון שנה מזמננו. הסוג תואר ב-1910, ונכללו בו 2 מינים: Giraffokeryx punjabiensis ו-Giraffokeryx anatoliensis (כשלא כל החוקרים מכירים במין השני), כשבעבר ייחסו לסוג עוד 2 מינים: Giraffokeryx chinjensis, הנחשב כיום לחלק מהמין Giraffa priscilla שבסוג ג'ירף ו-Giraffokeryx anatoliensis, הידוע ממספר ממצאים בטורקיה, וכיום נחשב לחלק מהמין G. punjabiensis. הג'ירפוקריקס היה קטן ביחס לג'ירף המודרני ודמה יותר לאוקפי בגודלו ובמראהו הכללי, אף שייתכן והיה מהאבות הקדומים של שני הסוגים הקיימים ודמה לברהמתריום שנמצא גם בטורקיה ובהודו. הוא היה בעל גולגולת עבה באורך 30 ס"מ והגיע לאורך ממוצע של 2.3 - 2.6 מטרים, לגובה 1.5 מטר בכתפיים ולמשקל ממוצע של 200 - 350 ק"ג. המאפיין העיקרי שלו הוא רכס של 4 קרניים בעלות "ציצות" כשל ג'ירף, על עצם המצח. הוא היה בעל טוחנות גבוהות כמו אצל רוב הג'ירפיים ובעל רגליים בינוניות, איתם יכל לרוץ במהירות בערבות. ככל הנראה הוא ניזון מעלים נמוכים של עצים. ג'ירפוקריקס, באתר GBIF (באנגלית)
טום בליית'

טום בליית' (באנגלית: Tom Blyth; נולד ב-2 בפברואר 1995) הוא שחקן קולנוע וטלוויזיה אנגלי. בליית' נולד בעיר ברמינגהאם, אנגליה וגדל בוודת'ורפ (אנ'), פרבר של העיר נוטינגהאם. הוא בנו של מפיק הטלוויזיה גאווין בליית' (אנ'), שנפטר כאשר טום היה בן 15. בלית' למד בתיכון אקדמיית ארנולד היל (אנ') ולאחר מכן בקולג' בילבורו (אנ'). אמו שרלוט, יועצת קריירה, רשמה אותו לשיעורי דרמה בסדנת הטלוויזיה (אנ'). הוא גם הצטרף לתיאטרון הנוער הלאומי (אנ') בלונדון. הוא המשיך להתאמן בבית הספר ג'וליארד בניו יורק, כפי שהיה חלומו, וסיים את לימודיו ב-2020. הופעת הבכורה של בליית' בקולנוע הייתה בתפקיד קטן בסרט הקולנוע "רובין הוד", משנת 2010. באותה שנה שיחק בסרט הקולנוע "Pelican Blood". תפקידו הראשי הראשון בקולנוע היה בשנת 2018 בסרט הקולנוע "סקוט וסיד". בשנת 2021 שיחק בתפקיד ראשי בסרט הקולנוע הביוגרפי "Benediction". בסרט גילם בליית' את דמותו של השחקן הבריטי גלן ביאם שואו (אנ'). בשנת 2022 שיחק בתפקיד אורח בסדרת הטלוויזיה התקופתית "העידן המוזהב", שיצר ג'וליאן פלוז עבור רשת HBO. בהמשך השנה לוהק בליית' לצד השחקנים דניאל ובר ודקוטה דולבי לתפקידים ראשיים בסדרת הטלוויזיה "בילי הנער". בסדרה מגלם בליית' את בילי הנער. הסדרה הוקרנה לראשונה ב-22 באפריל 2022. בינואר 2023 פורסם כי לסדרה אושרה עונה שנייה. סרט הקולנוע "Discussion Materials", בו הוא משחק בתפקיד ראשי עתיד לצאת במהלך 2024. במאי 2022 לוהק בליית' לסרט "משחקי הרעב: בלדה לנחשים וציפורי שיר". מדיה וקבצים בנושא טום בליית' בוויקישיתוף טום בליית', ברשת החברתית אינסטגרם טום בליית', במסד הנתונים הקולנועיים IMDb (באנגלית) 10 Things You Didn't Know about Tom Blyth, TVOvermind, ‏3 באפריל 2021 Denise Petski, Deadline, Deadline, ‏4 באפריל 2021 By The Newsroom, How the real-life experience of two Yorkshire best friends inspired new film Scott and Sid, Yorkshire Post, ‏5 בפברואר 2018 Guy Lodge, Variety, Variety, ‏באוגוסט 2021 Perri Nemiroff, The Gilded Age: Taissa Farmiga on Gladys' Episode 5 Heartbreak, Collider, ‏3 בינואר 2022 Lesley Goldberg, The Hollywood Reporter, The Hollywood Reporter, ‏4 באפריל 2021 Roxy Simons, 'Billy the Kid'—First Look at Epix's New Drama Series Starring Tom Blyth and Daniel Webber, Newsweek, ‏3 באוקטובר 2021 Jen Juneau. "The Hunger Games Prequel Casts Billy the Kid's Tom Blyth as a Young President Snow". People.com. נבדק ב-24 במאי 2022. {{cite web}}: (עזרה)
רובע צ'אויאנג (בייג'ינג)

צָ'אוֹיָאנְג (בסינית מפושטת: 朝阳区; בסינית מסורתית: 朝陽區; בפין-יין: Cháoyáng Qū; תעתיק: צָ'אוֹיָאנְג צ'וּ') הוא רובע במרכז המחוז העירוני בייג'ינג שבצפון הרפובליקה העממית של סין. על פי מפקד האוכלוסין משנת 2020 אוכלוסיית הרובע מנתה 3,452,460 תושבים, זהו הרובע המאוכלס ביותר בבייג'ינג והוא מחולק ל-24 תתי-רבעים ו-19 אזורים חצי-עירוניים. הרובע משתרע על פני 464.9 קילומטרים והוא גובל מצפון ברבעים צ'אנגפינג ושוניי, ממזרח ברובע טונגג'ואו, מדרום ברובע דאשינג וממערב ברבעים האידיין, פנגטאי, שיצ'נג ודונגצ'נג. ברובע נמצאות מרבית השגרירויות הזרות, הממוקמות בבייג'ינג, וכמו כן גם רחוב הברים הנודע סאנליטון, מרכז העסקים הראשי של בייג'ינג, האצטדיון האולימפי, שנבנה לקראת אולימפיאדת הקיץ של שנת 2008 ונמל התעופה הבינלאומי בייג'ינג קפיטל. האצטדיון האולימפי של בייג'ינג פארק השעשועים "Happy Valley" פארק צ'אויאנג אתר האינטרנט הרשמי של רובע צ'אויאנג China: Bĕijīng Municipal Province (Districts and Townships) - Population Statistics, Charts and Map, www.citypopulation.de ערך זה הוא קצרמר בנושא גאוגרפיה של סין. אתם מוזמנים לתרום לוויקיפדיה ולהרחיב אותו.
וונדסוורת'

וונדסוורת' (באנגלית: Wandsworth) הוא פרוור של לונדון שבממלכה המאוחדת, הממוקם ברובע ונדסוורת', לאורך הגדה הדרומית של נהר התמזה. הפרוור ממוקם כ-7.4 קילומטרים, דרומית-מערבית למרכז העיר לונדון. המשורר הצרפתי הנודע וולטר חי בוונדסוורת' במהלך המאה ה-18. הפרבר משתרע על פני כ-6.8 קמ"ר. בתחום הפרבר נמצא בין היתר בית הכלא הגדול ביותר בבריטניה "HMP Wandsworth" (אנ') שמכיל מעל ל-1,800 אסירים. אמילי בלאנט, שחקנית בריטית-אמריקאית. נולדה ב-23 בפברואר 1983. וונדסוורת', באתר אנציקלופדיה בריטניקה (באנגלית) Wandsworth Prison, GOV.UK (באנגלית) ערך זה הוא קצרמר בנושא הממלכה המאוחדת. אתם מוזמנים לתרום לוויקיפדיה ולהרחיב אותו.
רובע האידיין

הָאיְדְייֵן (בסינית: 海淀区; בפין-יין: Hăidiàn Qū; תעתיק: הָאיְדְייֵן צ'וּ') הוא רובע במרכז המחוז העירוני בייג'ינג שבצפון הרפובליקה העממית של סין. על פי מפקד האוכלוסין משנת 2020 אוכלוסיית הרובע מנתה 3,133,469 תושבים החיים ב-22 תתי-רבעים ו-7 אזורים חצי-עירוניים, זהו הרובע השני בגודלו בבייג'ינג לפי מספר התושבים, אחרי רובע צ'אויאנג. ארמון הקיץ, הממוקם בשוליים המערביים של הרובע, הוכרז על ידי אונסק"ו כאתר מורשת עולמית תרבותי בשנת 1998. הרובע משתרע על פני 431 קמ"ר והוא גובל מצפון ברובע צ'אנגפינג, מדרום ברובע פנגטאי, ממזרח ברבעים צ'אויאנג ושיצ'נג וממערב ברבעים שה-ג'ינגשאן ומנטואוגואו. האידיין הוא הרובע בו ממוקמות רוב האוניברסיטאות של בייג'ינג, בהם שתיים מהאוניברסיטאות המפורסמות ביותר בסין - אוניברסיטת פקין ואוניברסיטת צינגהואה. מחוז האידיאן מכיל גם את אזור עמק הסיליקון של בייג'ינג ג'ונגגוואנצון (אנ'). ארמון הקיץ ארמון הקיץ הישן מוזיאון האמנות של בייג'ינג מוזיאון הצבאי של המהפכה העממית הסינית מוזיאון האמנות של אוניברסיטת צינגהואה המוזיאון לתרבויות אתניות של אוניברסיטת מינזו מוזיאון הדבורים של סין מוזיאון ארתור מ. סאקלר לאמנות וארכאולוגיה באוניברסיטת פקין המוזיאון הגאולוגי של אוניברסיטת פקין הגן הבוטני של בייג'ינג פארק הבמבוק הסגול פארק יויואנטאן ארמון הקיץ טנק סיני במוזיאון הצבאי של המהפכה העממית הסינית פארק יויואנטאן China: Bĕijīng Municipal Province (Districts and Townships) - Population Statistics, Charts and Map, www.citypopulation.de ערך זה הוא קצרמר בנושא גאוגרפיה של סין. אתם מוזמנים לתרום לוויקיפדיה ולהרחיב אותו.
1997 בספרות

ערך מורחב – 1997 המכשף והבדולח מאת סטיבן קינג (מסדרת "המגדל האפל") הארי פוטר ואבן החכמים מאת ג'יי קיי רולינג (הראשון בסדרת "הארי פוטר") "חייהם של כלבי המפלצת" מאת קירסטן בקיס "מוזיקת המזוודה" מאת מייקל קונלי (מסדרת "הארי בוש") 3 בינואר – משה וילנסקי, מלחין ישראלי (נולד ב-1910). 5 באפריל – אלן גינסברג, משורר ביט (נולד ב-1926) פרס נובל לספרות: דאריו פו 1996 בספרות 1997 1998 בספרות שנים בספרות ספרות מדיה וקבצים בנושא 1997 בספרות בוויקישיתוף
הר טיירי

הר טיירי או הר טאירי (באנגלית: Mount Tyree) הוא הר ברכס סנטינל, שבהרי אלזוורת', בארץ אלזוורת' שבאנטארקטיקה. גובהו של ההר 4,852 מטרים מעל פני הים, והוא ההר השני בגובהו באנטארקטיקה. הר טייר ממוקם 13 קילומטרים צפונית-מערבית ממסיב וינסון. ההר מתנשא מעל קרחון פאטון שמצפון להר, ומעל קרחון צ'רבלאטי, שמדרום-מזרח להר. הר. טיירי התגלה בינואר 1958 (אמצע הקיץ האנטארקטי) במהלך טיסות סיור שבוצעו על ידי טייסת VX-6 של צי ארצות הברית, ההר מופה מאוחר יותר באותו חודש על ידי משלחת חציית ארץ מרי בירד (Marie Byrd Land Traverse Party). ההר נקרא על שם אדמירל משנה דייוויד מ. טיירי (David M. Tyree), שהיה מפקד כוח התמיכה הימי האמריקני באנטארקטיקה, החל מה-14 באפריל 1959 עד ה-26 בנובמבר 1962. נכון לשנת 2017, מטפסי הרים העפילו לפסגת הר טיירי בשש הזדמנויות בלבד, בסך הכל חמישה עשר איש. הראשונים שהעפילו לפסגה עשו זאת בינואר 1967 - הטיפוס בוצע על ידי ג'ון אוונס (John Evans) ועל ידי בארי קורבט (Barry Corbet); הטיפוס השני בוצע בינואר 1989 על ידי טרי "מאגס" סטאמפ (Terry ‘Mugs’ Stump); הטיפוס השלישי בוצע בשנת 1997 על ידי האלפיניסטים הצרפתים אנטואן דה צ'ודן (Antoine de Choudens) ואנטואן קיירול (Antoine Cayrol); טיפוס נוסף לפסגה נעשה באותה שנה (1997) על ידי קונארד אנקר ( Conrad Anker) ואלכס לואו (Alex Lowe). הטיפוס החמישי בוצע ב-3 בינואר 2012 על ידי האנס קמרלאנדר (Hans Kammerlander), רוברט מילר (Robert Miller) וכריסטיאן סטאנג (Christian Stangl) הטיפוס השישי לפסגת ההר בוצע ב-16 בינואר 2017, חמישה מטפסים עשו את העלייה השישית לפסגת ההר (משלחת שכונתה "משלחת טיירי 50/50". המטפסים היו ריצ'רד ת'רמר, הבן (Richard Thurmer, Jr) ג ' וניור, ויקטור סונדרס (Victor Saunders), מריה "פאצ'י" פז איברה (Maria "Pachi" Paz Ibarra), סת' טימפאנו (Seth Timpano) וטוד טומולו (Todd Tumolo). ריצ 'רד ת'ורמר הוא המטפס החובב הראשון והמטפס השני בגילו המבוגר (בן 61) שהגיע לפסגה. ויקטור סונדרס היה האיש המבוגר ביותר שהגיע לפסגת הר טיירי (בגיל 66). מריה "פאצ 'י" פז איברה הייתה האישה הראשונה שהגיעה לפסגה. תצלום לוויין של אזור ההר, תוך סימון אתרים נוספים באזור באתר copernix מידע על ההר תיאור ההר (בגרמנית)
ג'ייקוב שטיינמץ

ג'ייקוב שטיינמץ (באנגלית: Jacob Steinmetz; נולד ב-19 ביולי 2003) הוא שחקן בייסבול יהודי-אמריקאי המשחק בקבוצת אריזונה דיאמונדבקס מליגת ה-MLB בעמדת המגיש. שטיינמץ הוא השחקן היהודי האורתודוקסי הראשון שנבחר בדראפט של אחת מארבע הליגות הבכירות בארצות הברית (כדורסל, פוטבול, בייסבול והוקי קרח). הוא נבחר בבחירה ה-77 (סיבוב שלישי) בדראפט 2021 על ידי אריזונה דיאמונדבקס. שטיינמץ חבר בנבחרת ישראל בבייסבול ושיחק איתה בוורלד בייסבול קלאסיק 2023 שטיינמץ נחשב למגיש גבוה במיוחד, בגובה של כשני מטרים, ומהירות ההגשה שלו מגיעה עד 156 קמ"ש. שטיינמץ נולד בוודמיר, לונג איילנד, ניו יורק, ולמד בישיבה סמוך לביתו. במקביל ללימודיו בישיבה שיחק שטיינמץ בקבוצת הבייסבול של אוניברסיטת פורדהם, שמתחרה בליגה הבייסבול הבכירה של ה-NCAA. אימו, סימה, היא רואת חשבון, ואביו, אליוט שטיינמץ, הוא שחקן עבר בקבוצת הכדורסל של ישיבה יוניברסיטי וכיום מאמן הקבוצה. DENNIS WASZAK JR., Jacob Steinmetz becomes first known Orthodox Jewish player drafted into the MLB, ABC News, ‏13 ביולי 2021 (באנגלית) Jacob Steinmetz Minor Leagues Statistics & History, Baseball-Reference.com (באנגלית) דותן מלאך, השחקן שמתכנן לשמור שבת גם בליגת הבייסבול האמריקנית, באתר מקור ראשון, ‏9 במרץ 2021
בחירות 1972

האם התכוונתם ל... הבחירות הכלליות בגרמניה המערבית 1972 הבחירות לנשיאות ארצות הברית 1972 הבחירות לסנאט של ארצות הברית בדלאוור (1972) הבחירות לרשויות המקומיות בגדה המערבית (1972)
משה לארי

משה לארי (נולד ב-1971) הוא רואה חשבון ישראלי, מנכ"ל בנק מזרחי טפחות. משה לארי הוא בעל תואר ראשון בכלכלה וחשבונאות מהאוניברסיטה העברית בירושלים ותואר שני במנהל עסקים מאוניברסיטת תל אביב. הוא רואה חשבון בהכשרתו. עם סיום לימודיו הצטרף לארי לבנק טפחות, ושימש בו כחשבונאי הראשי. בשנת 2005 התמזג בנק טפחות עם בנק המזרחי המאוחד ליצירת בנק מזרחי טפחות. לארי שימש בבנק מזרחי טפחות, בין השאר, כמנהל החטיבה לחשבות. בשנת 2009 מונה לסמנכ"ל ולחבר הנהלה, תחילה בתפקיד מנהל סיכונים ראשי (CRO) ובהמשך מנהל החטיבה לתכנון, תפעול ונכסי לקוחות. ביולי 2012 מונה בנוסף גם ליו"ר מחיש, חטיבת הטכנולוגיה של הבנק. באוגוסט 2013 מונה למנהל החטיבה הפיננסית ולמנהל כספים ראשי (CFO) של הבנק. במסגרת תפקידו זה היה שותף בגיבוש המיזוג בין בנק מזרחי טפחות לבנק אגוד. ב-16 בספטמבר 2020 החל לשמש כמנכ"ל הבנק. בספטמבר 2020 רכש בנק מזרחי טפחות את כל מניות בנק אגוד. בנוסף לתפקידו כמנכ"ל בנק מזרחי טפחות מונה לארי ליו"ר דירקטוריון בנק אגוד והוביל את תהליך מיזוגו לבנק מזרחי טפחות. בתקופות כהונתו הגדיל הבנק את רווחיו. בשנת 2021 הכפיל הבנק את רווחיו, לשיא של 3.2 מיליארד ש"ח, שהם תשואה של 15.8% על ההון העצמי. ב-2022 הגדיל הבנק את רווחיו ב-40% והגיע לתשואה על ההון העצמי של 20.1%. ובשנת 2023 גדלו רווחי הבנק בעוד 10% והתשואה על ההון הגיעה ל-19.1% לשיא של 4,910 מיליון ש"ח. לארי מתגורר בירושלים, אב לשלושה ילדים. פרופיל וביוגרפיה של משה לארי באתר בלומברג יו"ר חברת מחיש של מזרחי-טפחות פורש מתפקידו | בנק מזרחי-טפחות, באתר www.mizrahi-tefahot.co.il מינוי משה לארי למנהל החטיבה הפיננסית, באתר בנק מזרחי טפחות, 22 ביולי 2013 שניר הנדלר, מזרחי טפחות: אושר מינויו של הסמנכ"ל משה לארי למנהל החטיבה הפיננסית, באתר כלכליסט - www.calcalist.co.il, ‏2013-07-22 בנק מזרחי הודיע: נחתמה עסקת רכישת בנק אגוד, עובדים יפוטרו, באתר www.maariv.co.il, ‏2017-11-28 רון שטיין, ‏משה לארי נכנס לתפקיד המנכ"ל בבנק מזרחי טפחות, באתר גלובס, 16 בספטמבר 2020 יהודה שרוני, ‏בעקבות הרווח החריג: בונוס של 250 מיליון שקל לעובדי מזרחי טפחות, באתר מעריב אונליין, 2 במרץ 2022 רווחי מזרחי טפחות זינקו אשתקד ב-40%, תיק המשכנתאות צמח ב-21 מיליארד שקל, באתר כלכליסט ליאור, גד (2024-03-12). "גם הרווחים של מזרחי טפחות והבינלאומי זינקו ב-2023". Ynet. נבדק ב-2024-09-05. רון שטיין, ‏עכשיו זה רשמי: משה לארי מונה למנכ"ל החדש של מזרחי טפחות, באתר גלובס, 8 ביוני 2020
ריצ'רד זייר

ריצ'רד זייר (בשם מלא באנגלית: Richard Neil Zare;‏ נולד ב-19 בנובמבר 1939, קליבלנד) הוא פרופסור להנדסה כימית באוניברסיטת סטנפורד, מומחה בתחום טכנולוגיית לייזר. זייר נולד בקליבלנד למשפחה יהודית. הוא למד פיזיקה וכימיה באוניברסיטת הרווארד בה סיים בשנת 1964 תואר שלישי בהדרכת דאדלי הרשבאך. לאחר סיום הלימודים הוא נקלט במכון הטכנולוגי של מסצ'וסטס. בשנים 1966–1969 הוא עבד באוניברסיטת קולורדו ובשנת 1969 מונה לפרופסור באוניברסיטת קולומביה. בשנת 1977 הוא התחיל לכהן כפרופסור באוניברסיטת סטנפורד. בשנים 1990–1996 זייר פעל במסגרת הקרן הלאומית למדע של ארצות הברית. הוא היה מייסד ועורך של כתב עת Annual Review of Analytical Chemistry והיה חבר מערכת של כתבי עת מדעים נוספים. התרומה העיקרית של ריצ'רד זייר למדע היא בתחום של טכנולוגיית לייזר. כמו כן הוא פיתח שיטות חדשות לחקר תגובה כימית. זייר היה שותף לפיתוח טכנולוגיה של HPLC. הוא שיתף פעולה עם NASA בתחום אסטרוביולוגיה. זייר היה חבר בצוות חוקרים שבדקו מטאוריט ALH 84001 והגיעו למסקנה שייתכן והוא כולל שרידים של חיים ממאדים. ריצ'רד זייד פרסם מספר ספרים וכ-1,000 מאמרים מדעים. זייר נבחר לאקדמיה הלאומית למדעים של ארצות הברית בשנת 1976. באותה שנה הוא נבחר גם לאקדמיה האמריקאית לאמנויות ולמדעים. הוא קיבל מספר פרסים לרבות פרס הארווי (1993), פרס ארתור שולוב במדעי הלייזר (2000), פרס וולף (2005) ועוד. מדיה וקבצים בנושא ריצ'רד זייר בוויקישיתוף אתר האינטרנט הרשמי של ריצ'רד זייר (באנגלית) ריצ'רד זייר, באתר גוגל סקולר ביוגרפיה
ניחוח של סקנדל

ניחוח של סקנדל (באנגלית: A Breath of Scandal) הוא סרט קולנוע אמריקאי משנת 1960 בבימויו של מייקל קורטיז, עם סופיה לורן וג'ון גאווין בתפקידים הראשיים. התסריט מבוסס על המחזה "אולימפיה" של פרנץ מולנר משנת 1928. הסרט צולם באתרים בווינה ובעיקר בארמון שנברון. שנת 1907, הנסיכה אולימפיה (סופיה לורן) היא אלמנה צעירה ויפה שהורחקה ממשפחתה בווינה על ידי הקיסר פרנץ יוזף בגלל התנהגות בלתי הולמת. אביה הוא הנסיך פיליפ (מוריס שבלייה) בעל תפקיד בכיר בחצר הקיסר ואמה היא הנסיכה יוג'ני (אליזבת ג'ינס) הדואגת לשמור על שמה הטוב של המשפחה מדודניתה הרכלנית, הרוזנת לינה (אנג'לה לנסבורי). אולימפיה מבלה בטירה של קרובי משפחתה בצליפה וברכיבה על סוסים. יום אחד היא מתנגשת במכונית בעת רכיבה, המכונית נהוגה בידי גבר צעיר ונאה. היא נופלת מהסוס והגבר חש לטפל בה ומציג עצמו כצ'רלי פוסטר (ג'ון גאווין), מהנדס מכרות מפיטסבורג שהגיע לאוסטריה לפתח את תעשיית האלומיניום. הוא מוצא חן בעיניה והיא מציגה עצמה בשם בדוי. הם נכנסים לבית ציידים ומבלים שם את הלילה. אף על פי שלא קיימו יחסים, יש בזה משום "ניחוח של סקנדל". הם נפרדים וצ'רלי ממשיך את דרכו לווינה. אולימפיה מקבלת חנינה מהקיסר. הוא מעוניין להשיא אותה לנסיך הפרוסי רופרט (קרלו הינטרמן) כדי להדק את הקשר בין שתי המדינות ואולימפיה מסכימה אף על פי שהיא בקושי מכירה את החתן המיועד. צ'רלי מגיע לארמון שנברון שם משרד של הנסיך פיליפ ומצליח לחדור למשרדו. הבחור הצעיר מוצא חן בעיני פיליפ והוא מבטיח להעביר את הצעתו המסחרית של צ'רלי לקיסר. באותו זמן נערכת במקום קבלת פנים לנסיך רופרט וצ'רלי רואה שם את אולימפיה ורק אז מתברר לו שהיא נסיכה ממעמד גבוה שעומדת לפני נישואי נוחיות. הוא מתחיל לחזר אחריה במרץ אך היא מחויבת למשפחתה. כל זה לא נסתר מהרוזנת לינה שמריחה "ריח של סקנדל" וביוזמתה נפתחת חקירה חשאית לבירור העניין. הנסיכה יוג'ני בלחץ וצ'רלי אומר כי לא יגלה דבר בחקירה אם אולימפיה תסכים לבלות אתו יומיים במקום שבילו לראשונה. היא מסכימה מחוסר ברירה וללינה המרחרחת נאמר שאולימפיה בבידוד בגלל חצבת. צ'רלי לא מנסה להתקרב לאולימפיה ומגיע למסקנה שזה אבוד. הם חוזרים לווינה והוא נפרד מהנסיך פיליפ ומתחיל לנסוע אבל ברגע האחרון אולימפיה משנה את דעתה, רצה אחריו ועולה על מכוניתו בדרך לפיטסבורג. "ניחוח של סקנדל", במסד הנתונים הקולנועיים IMDb (באנגלית) "ניחוח של סקנדל", באתר AllMovie (באנגלית) "ניחוח של סקנדל", במסד הנתונים הקולנועיים KinoPoisk (ברוסית) קדימון לניחוח של סקנדל, באתר יוטיוב כותרות הסרט עם נעימת הנושא, באתר יוטיוב מוריס שבלייה שר את נעימת ניחוח של סקנדל, באתר יוטיוב
ליגת העל הקנייתית

ליגת העל הקנייתית (באנגלית: Kenyan Premier League (KPL), מכונית גם FKF Premier League, או מטעמים מסחריים BetKing Premier League (BPL)), היא ליגת הכדורגל הבכירה בקניה, שהוקמה רשמית בשנת 1963, ומשתתפות בה נכון לעונת 2021/2022, 18 קבוצות. הליגה התחילה ב-1963, והגיעה לשיאה בשנות ה-90, מאז דעכה ונחשבת לליגה בינונית באפריקה, כאשר כיום להרבה מועדונים בליגה אין הרבה תומכים או ספונסרים. אולם לאחר שחברת "SuperSport" הפכה לשותפה ספונסרית של הליגה, נכנס אליה יותר כסף והפכה למקצוענית יותר, כאשר רוב המועדונים מצליחים לקבל ספונסר ראשי שיממן אותם. הליגה כיום מנוהלת על ידי פדרציית הכדורגל הקנייתית אשר כפופה לקונפדרציית הכדורגל של אפריקה (CAF). נכון לעונת 2021/2022, בליגה 18 קבוצות, המשחקות ביניהם 2 סיבובים בבית ובחוץ כאשר סך הכל ישנם 34 מחזורים. הליגה משוחקת מאוגוסט ועד מאי של העונה העוקבת. הקבוצה המסיימת במקום הראשון (האלופה) מעפילה למוקדמות ליגת האלופות האפריקאית, הקבוצה המסיימת במקום ה-16 הולכת לפלייאוף ירידה נגד הקבוצה שסיימה במקום השלישי בליגת המשנה, בעוד הקבוצות במקומות 17 ו-18 יורדות לליגת המשנה הקנייתית, ה"הסופר ליגה הלאומית של קנייה". קבוצת גור מאהיה היא הקבוצה המצליחה ביותר בקניה, עם 21 זכיות באליפות הליגה (מאז 1968). שנייה בדירוג היא טוסקר עם 13 אליפויות ושלישית בדירוג היא AFC ליאופרדס עם 12 אליפויות, שלושתן קבוצות מעיר הבירה והגדולה ביותר בקניה, ניירובי. קבוצה המסומנת בכתב מודגש זכתה בגביע הקנייתי באותה העונה והשלימה דאבל מקומי.
קרדורקס

קרדורקס (Credorax), המציגה עצמה מתחילת דצמבר 2021 במותג Finaro, היא חברת פינטק אמריקאית-ישראלית העוסקת בסליקת כרטיסי תשלום במסחר אלקטרוני. החברה נוסדה ב-2008 במסצ'וסטס שבארצות הברית על ידי בני נחמן, יוג׳ין וולקוב ומייקל פיינשטיין. בני נחמן היה מנכ"ל החברה עד דצמבר 2015. מינואר 2016 היה דירקטור בחברה, ובינואר 2020 מונה ליו"ר הדירקטוריון. מנכ"ל החברה מתחילת 2016 הוא יגאל רותם. בפברואר 2011 הוקמה קרדורקס ישראל בע"מ, שמשרדיה שוכנים בהרצליה וכוללים את מטה החברה ומרכז הפיתוח שלה. מרכז הפעילות הבנקאית של החברה שוכן בוולטה שבמלטה, ולה משרדי מכירות גם בהולנד ובהונג קונג. בשנת 2010 קיבלה החברה רישיון למתן שירותי סליקת כרטיסי תשלום באיחוד האירופי. בשנת 2014 קיבלה החברה רישיון בנק מסחרי ביפן, ובשנת 2015 קיבלה רישיון לפעול כבנק מסחרי ב-32 מדינות האזור הכלכלי האירופי. בשנת 2019 סלקה החברה עסקאות בסך 4.211 מיליארד אירו. עד 2014 גייסה החברה 130 מיליון דולר, מבלאמברג קפיטל וקרנות השקעה נוספות. במרץ 2022 נרכשה החברה על ידי חברת סליקת כרטיסי התשלום האמריקאית Shift4 (אנ') תמורת 575 מיליון דולר. אתר האינטרנט הרשמי של קרדורקס קרדורקס, ברשת החברתית פייסבוק קרדורקס, ברשת החברתית אקס (טוויטר) קרדורקס, ברשת החברתית LinkedIn Credorax Bank Limited - Annual report 2019 Credorax rebrands as Finaro, Finextra, 1 December 2021 חן אידן, ‏Credorax הישראלית מגייסת 40 מיליון דולר, באתר Geektime‏, 29 באוקטובר 2014 בני נחמן, ברשת החברתית LinkedIn Credorax Adds Core Banking Platform, Nilson Rreport, March 5, 2019 גולן חזני, אקזיט ענק לקרדורקס הישראלית: נמכרת ל- Shift4 תמורת 575 מיליון דולר, באתר כלכליסט, 1 במרץ 2022 Shift4 Announces Two Acquisitions to Expand International Payments And Cryptocurrency Capabilities, Shift4, March 1, 2022
ליגת העל של זימבבואה

ליגת העל של זימבבואה (באנגלית: Zimbabwe Premier Soccer League, מכונה גם Castle Lager Premier Soccer League מטעמים מסחריים), היא ליגת הכדורגל הבכירה בזימבבואה, שהוקמה רשמית בשנת 1980, ומשתתפות בה נכון לעונת 2021/2022, 18 קבוצות. הליגה התחילה לפני עצמאות זימבבואה, בתקופה שהתקיימו המושבה הבריטית רודזיה הדרומית ולאחר מכן רפובליקת רודזיה - בשנת 1962, והאלופה הראשונה הייתה קבוצת בולוואיו רוברס. ליגה לא רשמית זו התקיימה עד 1979, ואז הוקמה רשמית זימבבואה תחתיה התחילו האליפויות הרשמיות בכדורגל בליגה ב-1980. הליגה כיום מנוהלת על ידי התאחדות הכדורגל של זימבבואה אשר כפופה לקונפדרציית הכדורגל של אפריקה (CAF). נכון לעונת 2021/2022, בליגה 18 קבוצות, המשחקות ביניהם 2 סיבובים בבית ובחוץ כאשר סך הכל ישנם 34 מחזורים. הליגה משוחקת מנובמבר ועד אוגוסט של העונה העוקבת. הקבוצה המסיימת במקום הראשון (האלופה) מעפילה למוקדמות ליגת האלופות האפריקאית, בעוד הקבוצות במקומות 15 ,16, 17 ו-18 יורדות לליגת המשנה של זימבבואה, ה"זימבבואה דיוויזיון וואן". קבוצת דינאמוס היא הקבוצה המצליחה ביותר בזימבבואה, עם 21 זכיות באליפות הליגה (מאז 1962). שנייה בדירוג היא היילנדרס עם 7 אליפויות ושלישית בדירוג היא CAPS יונייטד עם 5 אליפויות, כאשר הן מייצגות את הערים הגדולות ביותר בזימבבואה, עיר הבירה הארארה, והעיר השנייה הכי גדולה בולוואיו. קבוצה המסומנת בכתב מודגש זכתה בגביע רודזיה בכדורגל באותה העונה והשלימה דאבל מקומי. קבוצה המסומנת בכתב מודגש זכתה בגביע זימבבואה בכדורגל באותה העונה והשלימה דאבל מקומי. בעקבות השפעת התפרצות נגיף הקורונה הוחלט לבטל את העונה כך שאין אלופה ואין יורדות.
פיטר בנדה

פיטר בנדה (באנגלית: Peter Banda; נולד ב-22 בספטמבר 2000) הוא כדורגלן מלאווי המשחק בעמדת הקשר בסימבה. בנדה התחיל את הקריירה שלו בקבוצת הכדורגל המקומית ביג בולטס. ב-9 בפברואר 2021 הצטרף בהשאלה לשריף טירספול מליגת העל המולדובית. ב-29 באפריל 2021 הבקיע שלושער בניצחון 0-6 נגד באנדה היה שותף לזכייה של המועדון באליפות המדינה ולעלייה לשלב הבתים של ליגת האלופות. ב-3 באוגוסט 2021 חתם בסימבה מליגת העל הטנזנית. ב-26 במאי 2019 בנדה ערך את הופעת הבכורה שלו בנבחרת מלאווי בניצחון 0-3 נגד סיישל. ביג בולטס ליגת העל המלאווית: 2019 שריף טירספול ליגת העל המולדובית: 2020/2021 פיטר בנדה, באתר Transfermarkt פיטר בנדה, באתר Soccerway פיטר בנדה, באתר National Football Teams פיטר בנדה, באתר FootballDatabase.eu
Sofia Carson

Sofia Carson הוא אלבום הבכורה של הזמרת-יוצרת האמריקאית סופיה קרסון. האלבום יצא לאור ב-25 במרץ 2021, על ידי חברת התקליטים הוליווד רקורדס. מידע על האלבום Sofia Carson באתר MusicBrainz מידע על האלבום Sofia Carson באתר AllMusic האלבום Sofia Carson באתר Discogs האלבום Sofia Carson באתר ספוטיפיי האלבום Sofia Carson באתר דיזר האלבום Sofia Carson באתר אפל מיוזיק האלבום Sofia Carson באתר יוטיוב Ross, Alex; Chung, Gabrielle (1 במרץ 2022). "Why Sofia Carson Says Her Deeply Personal New Album "Filled in the Blanks of My Story"". E!. נבדק ב-1 במרץ 2022. {{cite news}}: (עזרה) "Sofia Carson by Sofia Carson". apple.com. נבדק ב-25 במרץ 2022. {{cite web}}: (עזרה) "ソフィア・カーソン". Amazon.co.jp. נבדק ב-25 במרץ 2022. {{cite web}}: (עזרה)